b'\n_START_ARTICLE_\nNikaragovski prekop\n_START_PARAGRAPH_\nNikaragovski prekop (ang. Nicaragua Interoceanic Grand Canal ali Nicaragua Grand Canal) je predlagani prekop v Nikaragvi, ki bi povezal Karibsko morje (Atlantski ocean) s Pacifikom, podobno kot Panamski prekop, le da se vodna pot bolj skraj\xc5\xa1a. V enem predlogu, bi se za\xc4\x8del na vzhodni v pristani\xc5\xa1\xc4\x8du Bluefields, potem bi \xc5\xa1el na zahod po eni od rek do Puerto Morrito, majhnega kraja na vzhodni strani Nikaragovskega jezera. Potem bi ladje pre\xc4\x8dkale jezero in vstopile v izkopani prekop do o\xc5\xbeine Rivas in potem do pristani\xc5\xa1\xc4\x8da Brito, Rivas na Pacifiku._NEWLINE_Prekop z uporabo reke San Juan so predlagali \xc5\xbee v \xc4\x8dasu kolonizacij. Napoleon III. je napisal predlog v za\xc4\x8detku 19. stoletja. ZDA so opustile na\xc4\x8drt in so namesto tega zgradili Panamski prekop. V 1950ih so predlagali zgradnjo prekopa s pomo\xc4\x8djo jedrskega oro\xc5\xbeja, vendar bi bil problem radioaktivnost._NEWLINE_Prekop bi bil trikrat dalj\xc5\xa1i od Panamskega prekopa in pribli\xc5\xbeno enako dolg kot Sue\xc5\xa1ki prekop, vendar bi bil Nikaragvski prekop precej zahtevnej\xc5\xa1i za izdelavo od obeh omenjenih._NEWLINE_Ker se svetovni ladijski promet stalno pove\xc4\x8duje, se je ponovno pojavilo zanimanje za projekt. Junija 2013 je Dr\xc5\xbeavni zbor Nikaragve dal 50-letno koncesijo za izgradnjo in operiranje prekopa podjetju Hong Kong Nicaragua Canal Development Investment Company (HKND Group). Izgradnja naj bi stala 40 milijard USD in bi trajala \xc5\xa1est let, za\xc4\x8dela pa naj bi se leta 2014. Dela se do za\xc4\x8detka leta 2018 \xc5\xa1e niso pri\xc4\x8dela, zato so analitiki ozna\xc4\x8dili projekt za propadel.'